पाएं अपने शहर की ताज़ा ख़बरें और फ्री ई-पेपरडाउनलोड करें
डायल 100 लगाओ और पुलिस बुलाओ, लेकिन इन दिनों डायल 100 भगवान भरोसे चल रही है। ऐसा इसलिए क्याेंकि जिले में संचालित 20 डायल 100 वाहनों में ज्यादातर वाहनों के इंजन व टायर पूरी तरह से जवाब दे चुके हैं।
जिले के 14 थानों व 8 पुलिस चौकियों में तैनात वाहनों में से 6 वाहन डेढ़-दो महीने से खराब पड़े हैं। ऐसे वाहनों को सिविल लाइंस स्थित महेश नगर के पीछे एक कॉलोनी में रखा गया था। जिनमें से सोमवार तक 3 वाहनाें का सुधार कार्य हो गया। जबकि मूंदी, धनगांव व जावर थाना क्षेत्र के वाहन अभी भी खड़े हैं।
वाहनों का सुधार कार्य इसलिए नहीं हो रहा है क्योंकि पांच साल का कंपनी की टेंडर अवधि पूरी हो गई है। इसलिए कंपनी ने गाड़ियों का मेंटेनेंस करना बंद कर दिया है। डायल 100 व्यवस्था जैसे-तैसे चल रही है। नवंबर 2015 से शुरू हुई डायल 100 के भरोसे पुलिस जिले के अपराधियों को पकड़ने व वारदात होने पर तत्काल घटनास्थल पर पहुंचने के लिए डायल 100 का ही इस्तेमाल करती है।
डायल 100 लगाओ और पुलिस बुलाओ ये जुमला हर आम लोगों को याद है। इसलिए कहीं भी किसी भी जगह वारदात होते ही लोग डायल 100 को बुलाते हैं। इसके बाद संबंधित थाने की पुलिस टीम मौके पर आती है।
थाने में तैनाती जिले में 20 डायल 100 वाहन हैं
जिले में 20 वाहनों में 14 वाहन थानों पर तैनात है। इसके अलावा पुलिस चौकियों व शहर के तीन थाना क्षेत्र में 5 वाहन 24 घंटे सक्रिय रहते हैं। जिनमें छैगांवमाखन, देशगांव, धनगांव, ओंकारेश्वर, पुनासा, मूंदी, जावर, हरसूद, आशापुर, खालवा, किल्लौद, रोशनी, पिपलौद, पंधाना, बोरगांव इसके अलावा शहर कोतवाली में 2 में स्थानों निगम व इंदिरा चौक पर, मोघट थाना में लाल चौकी व आईटीआई सहित पदम नगर थाना क्षेत्र में गोशाला के पास एक वाहन स्टाफ सहित तैनात रहता है।
18 ड्राइवर घर बैठे, जो काम कर रहे उन्हें वेतन नहीं
खराबी के कारण 6 वाहन बंद होने से 18 ड्राइवर घर बैठ गए। इनके अलावा जो 42 ड्राइवर काम कर रहे हैं, उन्हें एक महीना रोककर वेतन दिया जा रहा है। मार्च का वेतन अब तक नहीं मिला है। थाना मूंदी, जावर व धनगांव की डायल 100 वाहन डेढ़ व दो महीने से बंद पड़ी है।
पुराने होने से तकनीकी खराबी आती रहती है
जिले में 20 डायल 100 वाहन पांच साल से चल रहे हैं। वाहनों के टायर, इंजन व अन्य तकनीकी काम निकलते रहते हैं। हाल ही में 6 वाहन बंद हो गए थे। जिनका काम करवा रहे हैं। डायल 100 भारत विकास ग्रुप भोपाल द्वारा पूरे प्रदेश में विगत पांच साल से संचालित की जा रही है। जिसका टेंडर होना बाकी है।
अमन पांडे, जिला प्रभारी डायल 100
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn